system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Comuna Românești, Iași?
assistant
Românești este o comună în județul Iași, Moldova, România, formată din satele Avântu, Românești (reședința) și Ursoaia.

Așezare 
Comuna se află în centrul județului și este străbătută de șoseaua județeană DJ282D, care o leagă spre nord de Movileni și spre sud de Podu Iloaiei. Prin comună trece și calea ferată Lețcani-Dorohoi, pe care este deservită de halta de călători Movileni.

Demografie 

Conform recensământului efectuat în 2021, populația comunei Românești se ridică la 1.524 de locuitori, în scădere față de recensământul anterior din 2011, când fuseseră înregistrați 1.908 locuitori. Majoritatea locuitorilor sunt români (93,37%), iar pentru 6,5% nu se cunoaște apartenența etnică. Din punct de vedere confesional, majoritatea locuitorilor sunt ortodocși (92,78%), iar pentru 6,76% nu se cunoaște apartenența confesională.

Politică și administrație 
Comuna Românești este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna nu exista, satul Românești făcând parte din comuna Movileni. În 1931, satul Românești este consemnat în comuna Podu Iloaiei, împreună cu celelalte două sate ale comunei actuale, apărute între timp, și de satul Buțuluc.

În 1968, comuna era deja înființată pe teritoriul raionului Hârlău din regiunea Iași. Atunci, ea a trecut la județul Iași, iar satul Buțuluc a fost desființat și inclus în satul Românești.

Monumente istorice 
Singurul obiectiv din comuna Românești inclus în lista monumentelor istorice din județul Iași ca obiectiv de interes local este situl arheologic din punctul „Prosia”, aflat la 500 m sud de satul Avântu, pe partea vestică a căii ferate. El cuprinde așezări din neoliticul târziu (cultura Starčevo-Criș), Epoca Bronzului târziu (cultura Noua), perioada Halstatt, secolul al IV-lea e.n. (epoca daco-romană), epoca migrațiilor și din Evul Mediu.

Note

Vezi și 
 Dealul lui Dumnezeu (sit de importanță comunitară inclus în rețeaua europeană Natura 2000 în România)

Românești